EkBass/fiwiki-20250220-pages-articles huggingface dataset:
Aaro Iivari Aukusti, maanviljelijän poika

Aaro Iivari Aukusti, maanviljelijän poika on Arto Halosen ohjaama lyhyt dokumenttielokuva vuodelta 1988. Elokuva on henkilökuva Joensuun kaupunginjohtajasta Aaro Heikkilästä, joka jakaa ihmisten mielipiteitä suorapuheisuudellaan ja toiminnallaan. Elokuva kuvattiin aikana, jolloin Heikkilä oli epäiltynä virkarikoksesta. == Lähteet == Luokka:Suomalaiset dokumenttielokuvat Luokka:Vuoden 1988 dokumenttielokuvat Luokka:Arto Halosen ohjaamat elokuvat
Chisato Kusunoki

Chisato Kusunoki () on japanilainen pianisti.Chisato Kusunoki Japan Creative Centre Kusunoki syntyi Düsseldorfissa ja varttui Kanagawassa. Hän on asunut vuodesta 1993 Lontoossa. Kusunoki opiskeli Oxfordin yliopiston University Collegessa, jossa sai Gibbs-palkinnon esiintymisestä. Valmistumisen jälkeen hän pääsi stipendillä Royal Academy of Musiciin, josta sai esiintyjän diplomin kunniamaininnalla. Kusunokia opettivat muiden muassa Hamish Milne, Dmitri Baškirov, Aleksandr Sats, Rosalyn Tureck ja Ronald Stevenson. Vuonna 2003 Kusunoki palkittiin Newportin kansainvälisessä nuorten pianistien kilpailussa, ja samana vuonna hän pääsi kutsusta esittämään Frédéric Chopinin musiikkia BBC Radio 3:n ohjelmaan.Chisato Kusunoki Quartz Music Vuonna 2007 Kusunoki teki Wigmore Hall -debyyttinsä. Ison-Britannian ohella hän on esiintynyt laajasti myös esimerkiksi Saksassa, Venäjällä, Ukrainassa, KaukasuksellaChisato Kusunoki Naxos, Japanissa ja Singaporessa. Kamarimusiikissa Kusunokin yhteistyökumppaneihin ovat kuuluneet Allegri-jousikvartetti, Annar Follesø, Francis Pott ja Aleksandr Ivaškin. Standardiohjelmiston ohella Kusunoki on keskittynyt vähemmälle huomiolle jääneeseen ohjelmistoon esimerkiksi Nikolai Medtneriltä. Uusia teoksia hänelle ovat säveltäneet Justin Connolly, Ronald Stevenson ja David Hackbridge Johnson. Kusunoki on myös levyttänyt Stevensonin teoksia tämän valvonnassa. Hän tutustui lisäksi Murad Kažlajevin musiikkiin ja esiintyi tämän kutsumana Bakussa. Kusunokin soittotyyliin vaikuttaneita pianisteja ovat olleet Ignaz Friedman ja Benno Moiseiwitsch. Maaliskuussa 2011 Kusunokista tuli Steinway-taiteilija. == Lähteet == Luokka:Japanilaiset pianistit Luokka:Syntymävuosi puuttuu Luokka:Elävät henkilöt
Manglesh Dabral

Manglesh Dabral (; 1948 Tehri Garhwalin piirikunta – 9. joulukuuta 2020 Ghaziabad) oli intialainen runoilija ja journalisti.Famous Hindi poet and journalist Manglesh Dabral dead ZeeBusiness Dabral nousi suosioon runoilijana 1970-luvulla.Manglesh Dabral’s poems distilled the sorrows without surrendering hope The Indian Express Hän työskenteli useissa hindinkielisissä sanomalehdissä ja kirjoitti myös runoutensa hindiksi. Hän toimi lisäksi National Book Trustin toimituksellisena neuvonantajana. Dabralin tuotantoon kuuluu viisi runokokoelmaa, joiden lisäksi hän laati kaksi kokoelmaa proosaa. Hän sai Sahitya Akademin palkinnon runoteoksestaan Hum jo dekhte hain. Dabral sai tartunnan koronaviruspandemiassa ja pääsi sairaalahoitoon, jossa hänen tilansa kuitenkin heikkeni. Hän kuoli 72-vuotiaana. == Lähteet == Luokka:Intialaiset runoilijat Luokka:Intialaiset toimittajat Luokka:Vuonna 1948 syntyneet Luokka:Vuonna 2020 kuolleet
Filippiinien laivasto

Filippiinien laivasto on Filippiinien asevoimien merisodankäynnistä vastaava puolustushaara. Se vartioi ja puolustaa Filippiinien merialueita. Laivastoon kuuluu myös lento-osasto. == Lähteet == == Aiheesta muualla == * Filippiinien laivaston viralliset sivut *
William Sharp

William Sharp, kirjailijanimi Fiona Macleod, (12. syyskuuta 1855 Paisley – 12. joulukuuta 1905 Castello di Maniace, Sisilia) oli skotlantilainen kirjailija.Sharp, William. Tietosanakirja osa 11. Tietosanakirja-osakeyhtiö 1922Sharp, William Nordisk familjebok 33. 1922 Opiskeltuaan Glasgow'n yliopistossa Sharp muutti 1877 terveyssyistä Australiaan. Palattuaan hän asettui Lontooseen ja alkoi avustaa lehtiä, ja 1885 hän sai paikan Glasgow Heraldissa kriitikkona. Hän oleskeli Manner-Euroopassa ja kävi Amerikassa ja Afrikassa. Hän avioitui 1894 serkkunsa Elisabeth Amalia Sharpin kanssa, ja he tekivät yhdessä muun muassa kelttirunoutta sisältävän antologian Lyra celtica (1896). Sharp julkaisi omalla nimellään useita runokokoelmia, romaaneja, kritiikkiesseitä ja kirjailijaelämäkertoja, muun muassa Dante Gabriel Rossettin, Heinrich Heinen, Percy Bysshe Shelleyn ja Robert Browningin elämäkerrat. Hänen alkuun tuntemattomana pysyneellä salanimellä julkaisemansa kertomuskokoelmat edustavat runollista proosatyyliä, ja hän halusi niillä uudistaa vanhoja kelttiläisiä perinteitä. Ne ovat merkittävin osa hänen tuotantoaan. Anne Nieminen on suomentanut Sharpin nimellä Fiona MacLeod julkaiseman runon Neljän tuulen riimu. Se on julkaistu Taite-runouslehdessä (1999, nro 3, s. 10–11).Fiona MacLeod , Lahden kaupunginkirjaston runotietokanta 2.12.2020, viitattu 11.12.2020 == Lähteet == ==Aiheesta muualla== Luokka:Skotlantilaiset kirjailijat Luokka:Vuonna 1855 syntyneet Luokka:Vuonna 1905 kuolleet
Mikael Rautanen

Mikael Anton Matias Rautanen (15. marraskuuta 1985 Espoo) on suomalainen analyysipalveluyhtiö Inderesin perustaja ja toimitusjohtaja. Rautanen perusti Inderesin Juha Kinnusen kanssa vuonna 2009 ollessaan vielä rahoituksen opiskelija Aalto-yliopiston kauppakorkeakoulussa, josta hän on valmistunut kauppatieteiden kandidaatiksi. Rautanen on yksi Inderesin omistajista 15 % osuudella. Aiemmin Rautanen toimi Inderesissä toimitusjohtajan tehtävien ohella teknologiayhtiöitä seuraavana analyytikkona. Hän vastasi muun muassa Nokian, Qt:n, Revenion ja Siilin seurannasta. == Yksityiselämä == Mikael Rautasen perheeseen kuuluu vaimo ja yksi lapsi. Hänellä on sijoituksia useissa suomalaisissa pörssiyhtiöissä, kuten Remedyssä, Qt:ssa ja Reveniossa. Rautanen on Inderesin suurin osakkeenomistaja noin 14 prosentin omistusosuudella. Rautasella todettiin vuonna 2019 ihosyöpä, josta hän on kuitenkin onnistuneen leikkauksen myötä toipunut. == Lähteet == Luokka:Suomalaiset yritysjohtajat Luokka:Suomalaiset elinkeinoelämän vaikuttajat Luokka:Vuonna 1985 syntyneet Luokka:Elävät henkilöt
Warren Lee

Warren Lee (s. 1976) on hongkongilainen pianisti ja säveltäjä.Warren Lee Naxos Warren Lee debytoi Hongkongin filharmonisen orkesterin kanssa 6-vuotiaana. Hän valmistui Royal Academy of Musicista ja Yale School of Musicista. Vuonna 1995 Lee sai ensipalkinnon kansainvälisessä Stravinsky Awards -pianokilpailussa ja Grand Prix Ivo Pogorelićin. Hän on esiintynyt eri maanosissa ja tehnyt levytyksiä Naxokselle sekä Hongkongin Universal Musicille. Lee sai vuonna 2012 Ten Outstanding Young Persons Award -tunnustuksen Hongkongissa, ja vuonna 2015 hänestä tuli Royal Academy of Musicin Associate. Vuonna 2017 hänelle myönnettiin Yale School of Musicin ansioituneiden alumnien Ian Mininberg -palkinto. Lee on Steinway-taiteilija. == Lähteet == == Aiheesta muualla == * Viralliset sivut Luokka:Hongkongilaiset pianistit Luokka:Hongkongilaiset säveltäjät Luokka:Vuonna 1976 syntyneet Luokka:Elävät henkilöt
Amicus Plato, sed magis amica veritas

Amicus Plato, sed magis amica veritas on latinankielinen lause, joka tarkoittaa ”Platon on minulle rakas, mutta vielä rakkaampi on totuus”. Lauseen on katsottu olevan peräisin Aristoteleelta (384–322 eaa.), sillä Nikomakhoksen etiikassa hän toteaa, että filosofille on toivottavaa ja jopa pakollista uhrata jopa läheisimmät henkilökohtaiset siteensä totuuden puolustamiseksi. Aristoteles kirjoitti, että ”molemmat ovat meille rakkaita, mutta velvollisuutemme on pitää parempana totuutta”.Aristoteles, 2005, 1096a11–15 Vastaava ajatus esiintyi jo Platonin (427–347 eaa.) dialogissa Faidon, missä Sokrates sanoo: ”Pyydän teitä vähät välittämään Sokrateesta, mutta sitä enemmän totuudesta”.Platon, 1999, s. 48 (91b–c) Lähimmäs nykyistä aforismia lauseen muotoili fransiskaanimunkki ja filosofi Roger Bacon (n. 1214–1294), joka Platoniin ja Aristoteleeseen viitaten kirjoitti: ”Nam Plato dicit: 'Amicus est Socrates, magister meus, sed magis est amica veritas.' Et Aristotelis dicit se magis velle consentire veritati, quam amicitiae Platonis, doctoris nostri”. Lause esiintyy Jyväskylän yliopiston sinetissä lyhennetyssä muodossa "Amica veritas". == Lähteet == * * === Viitteet === Luokka:Latinankieliset fraasit Luokka:Lentävät lauseet Luokka:Tunnuslauseet
Warren I. Lee

Warren Isbell Lee (5. helmikuuta 1876 Bartlett, New Yorkin osavaltio – 25. joulukuuta 1955 Brooklyn, New York) oli yhdysvaltalainen republikaanipuolueen poliitikko.LEE, Warren Isbell (1876-1955) Biographical Directory of the United States Congress Lee valmistui New York Law Schoolista vuonna 1901, sai juristinoikeudet ja aloitti työskentelyn New Yorkissa. Vuosina 1906–1910 ja vuonna 1920 Lee istui osavaltiollisen parlamentin alahuoneessa. Hänet valittiin republikaanina Yhdysvaltain edustajainhuoneen jäseneksi, jona hän istui maaliskuusta 1921 maaliskuuhun 1923. Hän oli epäonnistuneesti uudelleen ehdolla vuonna 1922. Tämän jälkeen Lee jatkoi työskentelyään juristina. Hän johti myös Flatbush-kansallispankkia. == Lähteet == Luokka:Yhdysvaltalaiset republikaanipoliitikot Luokka:Yhdysvaltain edustajainhuoneen jäsenet Luokka:Yhdysvaltalaiset juristit Luokka:Vuonna 1876 syntyneet Luokka:Vuonna 1955 kuolleet
Laura Hietaranta

Laura Hietaranta (s. 2. helmikuuta 2004) on suomalainen tennispelaaja. Hän aloitti tenniksen pelaamisen seitsemänvuotiaana Lappeenrannassa edustaen Lappeenrannan tennisseuraa. Sittemmin hän muutti Helsinkiin, ja on edustanut HVS-Tennistä. Hänen veljensä Roni on myös tennispelaaja. Hietaranta pelasi ensimmäisen kerran ammattilaisturnauksessa heinäkuussa 2019 Savitaipaleen ITF- turnauksessa, johon hän sai villin kortin. Hän edusti Suomea Fed Cupissa ensimmäisen kerran vuonna 2020. Hietaranta voitti naisten nelinpelin Suomen mestaruuden Stella Remanderin kanssa vuonna 2020. Joulukuussa 2020 Hietaranta eteni epävirallisena junioreiden MM-turnauksena pidetyssä Orange Bowlissa kaksinpelissä välieriin. Toisella kierroksella turnaukseen junioreiden maailmanlistan sijalta 105 lähtenyt Hietaranta voitti junioreiden maailmanlistan sijalla yhdeksän olleen Kristina Dmitrukin. Hietaranta oli kauden päättyessä sijalla 59, mutta nousi alkuvuodesta 2021 sijalle 34, kun listalta poistuivat yli-ikäiset pelaajat. Hietaranta eteni tyttöjen nelinpelin loppuotteluun Wimbledonin tennisturnauksessa 2021 yhdessä Sofia Costoulasin kanssa. He hävisivät loppuottelussa ykköseksi sijoitetulle parille. Heinäkuussa 2022 Hietaranta saavutti ensimmäisen ITF-turnausvoittonsa nelinpelissä voitettuaan Casablancan W15-turnauksen. Elokuussa Hietaranta voitti Norrköpingin W15-turnauksessa sekä kaksin- että nelinpelin. Syyskuussa hän voitti yhden Casablancan W15-turnauksen kaksinpelin sekä yhden nelinpelin. == Lähteet == == Aiheesta muualla == * * * Luokka:Suomalaiset tennispelaajat Luokka:Vuonna 2004 syntyneet Luokka:Elävät henkilöt
Rumoi

Rumoi () on Japanin kaupunki Hokkaidōn saarella Hokkaidōn prefektuurissa. Se on Rumoin kehitystoimiston pääkaupunki. Kaupunki sijaitsee Japaninmeren rannikolla Hokkaidōn luoteisosassa. Sen läpi mereen virtaa Rumoijoki. Rumoissa on 20 295 asukasta (marraskuussa 2020) ja sen pinta-ala on 297,84 neliökilometriä. Rumoin nimi on peräisin ainun kielestä. Edo-kaudella Matsumaen daimiokunta perusti Rumoihin kalastustukikohdan, jossa kalastettiin etenkin silliä. Laajamittaisempi japanilainen uudisasutus alkoi 1800-luvun lopussa, ja Rumoin satama avattiin vuonna 1931. Sen kautta vietiin aiemmin kivihiiltä ja puutavaraa, nykyisin siellä on myös sementti- ja öljysäiliöitä. Kaupunkioikeudet Rumoille myönnettiin vuonna 1947. Tärkeimpiä elinkeinoja ovat edelleen kalastus ja kalastukseen liittyvä elintarviketeollisuus, joka tuottaa esimerkiksi sillin mätiä (kazunoko), turskan mätiä (tarako) ja kuivattuja sillejä (migaki-nishin). Rumoin rakennettuun kulttuuriperintöön kuuluu Saga- suvun historiallinen kalamaja. Kaupunkia palvelee JR Hokkaidōn Rumoi-päälinja. Aiemmin kaupunkiin johti myös Japanin valtiorautateiden Haboro-linja, joka kuitenkin lakkautettiin vuonna 1987. == Kuvia == Tiedosto:Rumoi city nightview.JPG|Rumoi yöllä Tiedosto:Uminofurusatokan.JPG|Umi no furusato-kan Tiedosto:Rumoi city center area Aerial photograph.1977.jpg|Rumoi vuoden 1977 ilmakuvassa Tiedosto:Rumoi River, Hokkaido, Japan - panoramio.jpg|Rumoijoki Tiedosto:Rumoi 20130828 131449.jpg|Rumoin rautatieasema == Lähteet == == Aiheesta muualla == * Kaupungin internetsivut Luokka:Hokkaidōn prefektuurin kaupungit
Radio Televisyen Malaysia

Radio Televisyen Malaysia (RTM) on Malesian valtion omistama kansallinen yleisradioyhtiö. Yhtiö perustettiin huhtikuussa 1946 nimellä Department of Broadcasting ja vuonna 1963 Malesian valtion muodostamisen jälkeen alettiin käyttämään nimeä Radio Malaysia. Yhtiö ylläpitää kahta päätelevisioverkkoa ja 33 radiokanavaa. == Lähteet == == Aiheesta muualla == * Viralliset verkkosivut *
Nils af Ursin (1819–1867)

Nils af Ursin, vuoteen 1845 Ursin (24. marraskuuta 1819 – 6. elokuuta 1867 Helsinki) oli suomalainen juristi ja valtiopäivämies. Af Ursinin vanhemmat olivat professori Nils Abraham af Ursin ja Gustava Vilhelmina Barck. Af Ursin tuli ylioppilaaksi 1838 ja suoritti tuomarintutkinnon 1844 ja kameraalitutkinnon 1846. Varatuomarin arvon hän sai 1848. Af Ursin oli senaatin talousosaston ylimääräinen kamarikirjuri vuodesta 1846 ja valtiovaraintoimituskunnan kopisti vuodesta 1849, kanslisti vuodesta 1853, protokollasihteeri vuodesta 1858 sekä sotilastoimituskunnan protokollasihteeri vuodesta 1861. Hän edusti sukuaan aatelissäädyssä valtiopäivillä 1863–1864. Yrjö Kotivuori, Ylioppilasmatrikkeli 1640–1852: Nils Ursin, vuodesta 1845 af Ursin. Verkkojulkaisu 2005. Viitattu 11.12.2020. ==Lähteet== Luokka:Suomalaiset juristit Luokka:Suomen suuriruhtinaskunnan virkamiehet Luokka:Suomalaiset aateliset Luokka:Suomen suuriruhtinaskunnan aatelissäädyn valtiopäivämiehet Luokka:Vuonna 1819 syntyneet Luokka:Vuonna 1867 kuolleet
Johan Fridolf Pipping

Johan Fridolf Pipping (14. helmikuuta 1820 – 3. elokuuta 1906 Helsinki) oli suomalainen juristi ja moninkertainen valtiopäivämies. Pippingin vanhemmat olivat professori, senaattori Fredrik Wilhelm Pipping ja Engla Kristina Florin ja puoliso vuodesta 1883 Josefina Lindqvist (k. 1897). Pipping tuli ylioppilaaksi 1838 ja suoritti tuomarintutkinnon 1843. Varatuomarin arvon hän sai 1847 ja esittelijäsihteerin arvonimen 1862. Pipping oli Turun hovioikeuden ylimääräinen notaari vuodesta 1843 ja senaatin oikeusosaston ylimääräinen kopisti vuodesta 1847, vakinainen kopisti vuodesta 1851, kanslisti vuodesta 1855, yleisen kanslian protokollasihteeri vuodesta 1860, oikeusosaston protokollasihteeri vuodesta 1861 ja ajoittain yleisen kanslian vt. esittelijäsihteeri. Hän toimi samalla Suomen Pankin asiamiehenä 1854–1860. Pipping oli senaatin yleinen esittelijäsihteeri 1867–1881. Hän oli valtiopäiväedustaja aatelissäädyssä 1863–1864, 1867, 1872, 1877–1878, 1882, 1885 ja 1891.Yrjö Kotivuori, Ylioppilasmatrikkeli 1640–1852: Johan Fridolf Pipping. Verkkojulkaisu 2005. Viitattu 11.12.2020. Insinööri ja valtiopäivämies Knut Theodor Pipping oli Johan Fridolf Pippingin veli.Yrjö Kotivuori, Ylioppilasmatrikkeli 1640–1852: Knut Theodor Pipping. Verkkojulkaisu 2005. Viitattu 11.12.2020. ==Lähteet== Luokka:Suomalaiset tuomarit Luokka:Suomen suuriruhtinaskunnan virkamiehet Luokka:Suomalaiset aateliset Luokka:Suomen suuriruhtinaskunnan aatelissäädyn valtiopäivämiehet Luokka:Vuonna 1820 syntyneet Luokka:Vuonna 1906 kuolleet
Shibetsu

Shibetsu () on Japanin kaupunki Hokkaidōn saarella Hokkaidōn prefektuurissa. Se sijaitsee Kamikawan yleiskehitystoimiston alueella Hokkaidōn pohjoisosassa. Kaupunki on rakentunut Nayoron allaslaaksoon Teshiojoen varrelle. Idässä sen alue kohoaa Kitamivuorille. Shibetsussa on 18 163 asukasta (marraskuussa 2020) ja sen pinta-ala on 1 119,22 neliökilometriä. Shibetsun nimi on peräisin ainun kielen sanasta sipet, joka tarkoittaa suurta jokea. Japanilainen uudisasutus alueella alkoi 1900-luvun vaihteessa, kun sinne perustettiin tondenhei- asuttajakolonialistien kylä. Jo seuraavana vuonna sinne valmistui rautatieyhteys. Sittemmin paikkakunnalle kehittyi metsäteollisuutta ja tärkkelyksen tuotantoa. Maaseutualueilla viljellään riisiä, sokerijuurikkaita ja perunoita sekä tuotetaan lihaa ja maitoa. Kaupunkioikeudet Shibetsu sai vuonna 1954, kun Shibetsun maaseutukaupunkiin liitettiin kolme kyläkuntaa. Kaupunki laajeni huomattavasti vuonna 2005, kun siihen yhdistettiin Asahin maaseutukaupunki. Shibetsun nähtävyyksiä ovat esimerkiksi Iwaonain patojärvi ja Teshiovuorta ympäröivät luonnonalueet, jotka kuuluvat prefektuurin luonnonpuistoon. Shibetsua palvelee JR Hokkaidōn Sōya-päälinja. == Kuvia == Tiedosto:朝日三望台シャンツェ.JPG|Asahin hyppyrimäki Tiedosto:Lake Iwaonaiko monument.jpg|Iwaonain patojärvi Tiedosto:天塩岳から西天塩岳と丸山を眺める.jpg|Näkymä Teshiovuorelta Tiedosto:Teshio River2.jpg|Teshiojoki == Lähteet == == Aiheesta muualla == * Kaupungin internetsivut Luokka:Hokkaidōn prefektuurin kaupungit
Round Two

Round Two on saksofonisti Timo Lassyn toinen sooloalbumi. Mukana levyllä on yhdysvaltalainen jazzlaulaja José James. == Kappaleet == # # # # # # # # == Kokoonpano == * Timo Lassy – tenori,- baritonisaksofoni * José James – laulu * Teppo Mäkynen – rummut * Antti Lötjönen – basso * Georgios Kontrafouris – piano * Jukka Eskola – trumpetti * Mikko Mustonen – pasuuna * Ari Jokelainen – alttosaksofoni * Abdissa Assefa – lyömäsoittimet == Aiheesta muualla == * Round Two discogs.com -sivustolla Luokka:Timo Lassyn albumit Luokka:Vuoden 2009 albumit
SWIV

SWIV (pelin introssa Special Weapons Interdiction Vehicles) on Random Accessin ja The Sales Curven kehittämä shoot ’em up. Peli on julkaistu vuonna Amigalle, Atari ST:lle, Commodore 64:lle, MSX:lle ja ZX Spectrumille, sekä seuraavana vuonna Acorn Archimedesille. Peli on tyyliltään samankaltainen kuin Tecmon vuonna 1988 julkaistu peli Silkworm, jonka The Sales Curve oli aiemmin sovittanut Tecmon alkuperäisestä kolikkopeliversiosta. Tecmo ei kuitenkaan aloittanut pelien samankaltaisuuden vuoksi oikeusjuttua. == Kehitys == The Sales Curven Jane Cavanagh oli hyvissä suhteissa Tecmon kanssa 1980-luvulla ja sai hankittua lisenssin Silkwormin käännösversiota varten. Silkworm oli yllätyshitti, jonka myötä alalla tulokas The Sales Curve nousi tunnetuksi. Cavanaghille tuli tarve julkaista julkaista jatko-osa, mutta Tecmo ei ollut sellaista tehnyt eivätkä he voineet käyttää pelin nimeä. Kehitystiimiin kuuluivat ohjelmoija Ron Pieket ja taiteilija Ned Langman. Cavanagh halusi käyttää arvostetun käännöksen tehnyttä tiimiä uuden pelin tekemiseen. Nimeksi valittiin SWIV ilman tarkempaa päätöstä mitä se tarkoittaa. Pieket kirjoitti tasoeditorin ja pelin suunnittelu eteni Pieketin ja Langmanin toimesta. Peli hyödynsi Amigan piirisarjan copper-piiriä toteuttamaan väripaletin muutoksia pelin edetessä. Sulava jatkuva siirtymä pelin läpi tuli myyntikohdaksi: peli näytti pelaajalle jatkuvalta katkeamattomalta hyökkäykseltä, jossa oli 236 näytöllistä ilman tiedon lataamista. Pelin vaikeusasteesta tehtiin muuttuva sen mukaan, miten pitkään pelaaja oli selvinnyt menettämättä elämiä. Pelin musiikit sävelsi Andrew Barnabas. Peli julkaistiin keväällä 1991 ja se sai hyviä arvosteluja. Viisi vuotta myöhemmin The Sales Curvesta tuli SCI Entertainment Group. == Pelaaminen == SWIV on tarkoitettu kahden pelaajan pelattavaksi. Pelaajista toinen ohjaa helikopteria ja toinen jeeppiä, joka muuttuu vesialueiden yli liikuttaessa veneeksi. Pelaajien tavoitteena on taistella futurististen vihollisten suuria joukkoja vastaan. Helikopteri pystyy ampumaan ainoastaan suoraan eteenpäin, kun taas jeepin ampuma-ala on laajempi. Pelissä ei ole lainkaan tallennuspisteitä tai taukoja, vaan sen pelaaminen loppuun asti on suoritettava kerralla. Yksi onnistunut pelikerta kestää noin 40 minuuttia. Pelin päättyessä pelaajalle kerrotaan, että SWIV- yksikkö hajotetaan, koska sitä ei ”pahuuden voimien” tappion vuoksi enää tarvita, ja että pelaaja on nyt työtön. == Vastaanotto == Peli sai Amiga Formatin arvostelussa arvosanaksi 92 %. Arvostelussa kehuttiin pelin grafiikoita, ääniä, helikopterin ja jeepin ohjattavuutta sekä kaksinpeliä. Peli sai The One -lehden arvostelussa arvosanaksi 93 %. Peli sai CU Amiga -lehden arvostelussa arvosanaksi 90 %. == Lähteet == == Aiheesta muualla == * HallOfLight-sivustolla * Luokka:Vuoden 1991 videopelit Luokka:Shoot 'em up -pelit Luokka:Acorn Archimedes -pelit Luokka:Amiga-pelit Luokka:Atari ST -pelit Luokka:Commodore 64 -pelit Luokka:MSX-pelit Luokka:ZX Spectrum -pelit
Kojonkulma

Kojonkulma on Varsinais-Suomessa Loimaalla sijaitseva kulmakunta ja postinumeroalue (32250 Kojonkulma). Kojonjoki virtaa Kojonkulman läpi, ja sen sivuhaara Onkijoki yhtyy siihen Kojonkulmalla. == Alue == Kojonkulma muodostuu osapuilleen Loimaan historiallisista Kuninkaisten, Euran, Köyliön, Kojon ja Hintsalan kylistä. Vanha Alastaron ja Loimaan kunnan raja kulki ennen v. 2009 kuntaliitosta Kojonkulman länsipuolella. == Maisema ja luonto == Kojonkulma on osa laajempaa Loimijoen, Niinijoen ja Kojonjoen halkomaa peltoaluetta Alastaron ja Loimaan keskustojen välillä. Birdlife Suomi on luokitellut nämä Varsinais-Suomen maakunnallisesti tärkeäksi lintualueeksi (MAALI). Alueen pesimälajistoon kuuluvat mm. peltopyy ja peltosirkku. Kevätmuuttoaikaan pellot ovat tärkeä kerääntymispaikka laulujoutsenille, hanhille, kapustarinnoille ja töyhtöhyypille. == Historiaa == Kojonkulman kylistä on mainintoja 1400-luvulta. Kojonjoen ja Ristiojan muodostamassa niemekkeessä on perimätiedon mukaan sijainnut varhainen saarnahuone tai seutukirkko. Kojonjoessa mainitaan myllyt Kojon, Euran ja Kuninkaisten kylissä 1500-luvulla. Kojonkulmalla toimi 1500-luvulla kymmenkunta satulaseppää, joista ainakin osa sivutoimisia. 1600-luvulla kulmakunnalla mainittiin kaksi rusthollia eli ratsutilaa. Kojonjokivarren tärkein silta oli 1600-luvulla Köyliönkylässä, jossa se oli tarpeen Kojonjokeen laskevan Onkijoen vuoksi. == Kylätoimintaa == Alueella toimii Kojonkulman kyläyhdistys. == Yritystoimintaa == * Benecars *Hunajayhtymä *Kotimuna Oy *Manninen Custom Instruments * Punkin talli == Tunnettuja kojonkulmalaisia: == * Väinö Kolkkala, lehtimies, kirjailija, Varsinaissuomalaisten laulun sanoittaja * Mauri Rantasalo, jääkärikapteeni == Lähteet == Luokka:Loimaan kylät Luokka:Suomen kulmakunnat
Johan Punderus

Johan Punderus (7. maaliskuuta 1817 Jääski – 11. joulukuuta 1868 Jääski) oli suomalainen apteekkari, maanviljelijä ja valtiopäivämies. Punderuksen äiti oli Brita Johansdotter Kyyhkynen ja isä tilanomistaja, kollegisihteeri Johan Punderus. Hänen puolisonsa vuodesta oli 1849 Charlotta Steven. Punderus tuli ylioppilaaksi 1837 ja toimi apteekkarina vuodesta 1849. Hän oli myös tilanomistaja Jääskessä. Punderus edusti Jääsken tuomiokuntaa talonpoikaissäädyssä valtiopäivillä 1867. Yrjö Kotivuori, Ylioppilasmatrikkeli 1640–1852: Johan Punderus. Verkkojulkaisu 2005. Viitattu 11.12.2020. ==Lähteet== Luokka:Suomalaiset apteekkarit Luokka:Suomalaiset maanviljelijät Luokka:Suomen suuriruhtinaskunnan talonpoikaissäädyn valtiopäivämiehet Luokka:Vuonna 1817 syntyneet Luokka:Vuonna 1868 kuolleet
Krosnon piirikunta (Lubuszin voivodikunta)

Krosnon piirikunta () on Puolan piirikunta Lubuszin voivodikunnassa. Sen väkiluku oli vuoden 2019 lopussa 54 829\. Piirikunta jakautuu Gubinin kaupunkikuntaan ja kuuteen maalaiskuntaan (Bobrowice, Bytnica, Dąbie, Gubin, Krosno Odrzańskie sekä Maszewo). Sen hallinnollinen keskus on Krosno Odrzańskien kaupunki. Krosnon piirikunnan pinta-alasta 60,1 prosenttia oli metsän peitossa vuonna 2018. Krosnon piirikunnan työttömyysaste oli vuoden 2018 lopussa kahdeksan prosenttia. Vuoden 2019 lopussa Krosnon piirikunnassa oli 54 829 asukasta, joista 50,8 prosenttia naispuolisia ja 49,2 prosenttia miespuolisia. Puolan väestönlaskennassa 2011 väkiluvun laskettiin olevan 57 062 ja sen ennakoidaan vuoteen 2050 mennessä pienenevän 42 869 asukkaaseen. Alle 18-vuotiaiden osuus piirikunnan väestöstä oli vuoden 2019 lopussa 17,2 prosenttia, työikäisten 61,5 prosenttia ja eläkeikäisten 21,3 prosenttia väestön keski-iän ollessa 41,7 vuotta. Vuonna 2019 piirikunnassa syntyi 433 lasta. == Lähteet == Luokka:Lubuszin piirikunnat
Rusovaanija

Rusovaanija (Epiplatys coccinatus) on Afrikasta kotoisin oleva Nothobranchiidae-heimon hammaskarppikala. Rusovaanija kasvaa 9 cm pitkäksi. Se on väriltään tummempi kuin muut saman suvun kalat. Parittomat evät ovat oranssinsävyisiä. Laji löydettiin vuonna 1978 kapeasta, ruskeavetisestä purosta Liberian keskiosista. Puro kulki sankassa metsässä, ja kalat pysyttelivät sen reunoilla kasvillisuuden varjossa. Rusovaanija on äärimmäisen uhanalainen laji. Sitä uhkaavat metsänhakkuut ja kaivostoiminta. == Lähteet == Luokka:Vanhanmaailmankillit Luokka:Uhanalaiset kalat
Utahin monoliitti

Utahin monoliitti oli Yhdysvalloissa Utahissa San Juanin piirikunnan pohjoisosassa seissyt metallipylväs. Korkeudeltaan rakennelma oli 2,91 metriä ja se koostui kolmesta metallilevystä, jotka oli pystytetty kolmioprisman muotoon. Monoliitti asetettiin paikalleen vuoden 2016 kesäkuun ja lokakuun välisenä aikana, ja ensimmäisen kerran se löydettiin 18. marraskuuta 2020 osavaltion viranomaisten paikantaessa villilampaita helikopterilla. Muutamien päivien aikana monoliitin sijainti paikannettiin käyttäen helikopterin lentotietoja. Monoliitti saavutti huomattavaa medianäkyvyttä, ja viisi tuntematonta miestä kävi poistamassa sen 27. marraskuuta. Monoliitin rakentajista tai rakentajien motiiveista ei ole tietoa. Monoliitin löydön jälkeen vastaavanlaisia monoliitteja on havaittu ympäri maailmaa, muun muassa Britanniassa, Romaniassa ja Suomessa (Virroilla, Haminassa ja Savonlinnassa ja Nurmijärvellä). == Jäljitelmiä == Eri puolilta maailmaa on löydetty yli 200 Utahin monoliitin jäljitelmää. ===Aasia=== ====Intia==== * 29. joulukuuta 2020 Ahmedabadissa. === Eurooppa === ====Belgia==== * Joulukuussa 2020 Baasrodessa, Kannessa ja Maaseikissa. ====Itävalta==== * Joulukuu 2020 - helmikuu 2021 Katschbergissä, Salzburgissa, Peuerbachissa, Naudersissa ja St. Gertraudissa.https://www.krone.at/2321361https://www.tt.com/artikel/17824020/mitten- im-schnee-keine-spuren-raetsel-um-monolith-in-st-gertraudi ==== Suomi ==== * 12. joulukuuta 2020 Virroilla. * 6. tammikuuta 2021 Nurmijärvellä. * 19. tammikuu 2021 Haminassa.Yle: Nyt se ilmestyi taas – salaperäinen monoliitti jököttää nyt Haminassa (in Finnish) * 10. joulukuuta 2020 Kyrönniemellä Savonlinnassa. == Lähteet == Luokka:Mysteerit Luokka:Kadonneet esineet Luokka:Utah Luokka:2020 Luokka:Teokset ilman tekijännimeä
People’s Television Network

People’s Television Network Inc. (PTNI) on Filippiinien valtion omistama julkisen palvelun televisioyhtiö. Yhtiö on perustettu vuonna 1974 ja se käyttää tuotenimeä PTV. == Historiaa == Filippiinien hallituksen televisioverkko perustettiin alun perin vuonna 1974 nimellä Government Television (GTV-4). Sen nimi muutettiin Maharlika Broadcasting Systemiksi vuonna 1980, samoihin aikoihin kun televisioverkko aloitti värilähetykset. Keltaisen vallankumouksen seurauksena vuonna 1986 televisioverkko nimettiin People’s Televisioniksi. Vuoden 1992 lakiuudistuksen myötä televisioverkosta tehtiin valtionyhtiö. == Lähteet == == Aiheesta muualla == * People’s Television Network * PTV News Luokka:Julkisen palvelun mediayhtiöt Luokka:Filippiiniläiset yritykset Luokka:Televisioyhtiöt Luokka:Filippiiniläiset televisiokanavat Luokka:Vuonna 1974 perustetut televisiokanavat
Magnus Petersson

Magnus Petersson (s. 17. kesäkuuta 1975 Göteborg) on ruotsalainen jousiampuja. Petersson on osallistunut olympialaisiin useita kertoja. Uran kirkkaimpana saavutuksena on hopeamitali vuodelta 1996. Petersson eteni jousiammunnan välieriin vuoden 2000 kesäolympialaisissa, mutta hävisi sen ja lopulta myös pronssiottelun. Joukkuekilpailussa Ruotsin joukkue, jossa hän oli mukana, sijoittui kuudennelle sijalle. Vuoden 2004 kesäolympialaisissa hän voitti ensimmäisen ottelunsa ja eteni 32 parhaan joukkoon. Hän tippui pudotuskilpailun toisella kierroksella ja hänen lopullinen sijoitus oli 23. Petersson oli myös Ruotsin joukkueen jäsen, joka sijoittui joukkuekilpailussa yhdeksänneksi. Pettersson voitti halli MM-kisat vuosina 1995 ja 1999. Samalla hänestä tuli ensimmäinen mies, joka voitti tuon kilpailun kahteen otteeseen. Luokka:Elävät henkilöt Luokka:Vuonna 1975 syntyneet Luokka:Ruotsalaiset jousiampujat
Propithecus deckenii

Propithecus deckenii on Madagaskarin länsiosissa tavattava sifaka. Kansainvälinen luonnonsuojeluliitto IUCN on määritellyt sen äärimmäisen uhanalaiseksi lajiksi. ==Taksonomia== Lajia Propithecus deckenii on luokiteltu aikaisemmin joko lakkisifakan (Propithecus verreauxi) alalajiksi tai omaksi nimialalajikseen. Niitä on myös pidetty geneettisesti yhdenkaltaisena lakkisifakan ja lajin Propithecus coronatus kanssa. Esimerkiksi sen levinneisyysalue on myös sekoitettu kirjallisuudessa usein lajin lähisukulaisen P. coronatus kanssa. Nykyisin Propithecus deckenii on usein luokiteltu omaksi lajikseen ja aikaisempia epäselvyyksiä on ratkottu tutkimuksissa. ==Koko ja ulkonäkö== Propithecus deckenii on sifakaksi keskikokoinen tai suurehko. Painoa sillä on 3,5–4,5 kiloa. Sen ruumiin pituus on 425–475 mm ja hännän pituus 500–600 mm. Turkin väritys on tavallisesti kokonaan valkoinen. Joskus niskassa, olkapäillä, selässä ja raajoissa saattaa olla kultaisen tai harmaan vivahteita. Naama on musta. Lajin levinneisyysalueen tietyissä osissa tavataan melanistisia yksilöitä. Melanismin aste saattaa vaihdella. Yleisesti ottaen melanistisien yksilöiden väritys muistuttaa jonkin verran lajin P. coronatus yksilöitä. Melanismi saattaa olla tulosta kahden lajin risteytymisestä. ==Levinneisyys ja elinympäristö== Lajin esiintymisalue käsittää alueita Länsi-Madagaskarilla Mahavavyjoen länsipuolella ja Manambolojoen pohjoispuolella. Levinneisyysaluetta on selvitetty kenttätutkimuksissa vuosina 2010 ja 2011. Aikaisemmin levinneisyysalueen suhde lajin P. coronatus kanssa oli hyvin epäselvä. Vuonna 2010 levinneisyysalueen pinta-alaksi arvioitiin 9 356 km². Lajin elinympäristö käsittää kuivia lehtimetsiä. Tunnetuksi tulleita esiintymispaikkoja ovat Bemarahan ja Beankan piikkimäiset kalkkikivimuodostelmat. Laji pystyy ilmeisesti elämään häirityssäkin elinympäristössä. Paikoitellen niitä havaitaan esimerkiksi istutetuilla Eucalyptus-puilla. ==Elintavat== Laji liikkuu kahdesta kymmeneen yksilöä käsittävissä ryhmissä. Tyypillisin ryhmän koko on kolmesta kuuteen yksilöä. Ryhmässä on tavallisesti yksi lisääntyvä naaras, mutta kaksikin on mahdollista. Laji kiipeilee puissa liikkuen loikkien niistä toiseen. ==Uhat ja suojelu== Kansainvälinen luonnonsuojeluliitto IUCN on määritellyt lajin Propithecus deckenii äärimmäisen uhanalaiseksi lajiksi. Lajin kannat ovat pienentyneet viimeisen kolmen sukupolven eli noin 30 vuoden aikana arviolta yli 80 %. Lajin pääasiallinen uhka on sen elinympäristön häviäminen. Metsää hakataan metsäteollisuuden tarpeisiin ja poltetaan puuhiilen tuotantoa ja laidunmaiden tekoa varten. Paikoitellen lajia metsästetään ruuaksi. Toisilla paikoilla lajia on suojellut metsästykseltä siihen liitetyt tabut. Joitakin yksilöitä on päätynyt myös laittomaan lemmikkikauppaan. Laji kuuluu CITES- sopimuksen liitteeseen I. Lajia tavataan kolmen kansallispuiston alueella (Baie de Baly, Tsingy de Bemaraha ja Tsingy de Namoroka). Vuonna 2010 Madagaskarilla tarhaoloissa oli vain noin kymmenen yksilöä. Muualla maailmassa niitä ei ollut vuonna 2019 lainkaan. == Lähteet == Luokka:Indrit Luokka:Uhanalaiset nisäkkäät
Eipomekin kieli

Eipomek, tai eipo tai lik, on mekkieliin kuuluva Indonesialla puhuttava kieli. Sen lähimpiä sukulaiskieliä ovat mm. una ja ketengban.. Kielellä on noin 4900 puhujaa. Kokonaista raamatunkäännöstä ei ole, mutta Uusi testamentti käännettiin eipomekiksi vuonna 2013.. Eipomekia kirjoitetaan latinalaisilla aakkosilla. == Fonologia == === Konsonantit === Bilabiaali Alveolaari Palataali Velaari Nasaali m n ŋ Klusiili norm. (p) t (c) (g) prenasaalinen mb nd Frikatiivi f s Tremulantti ɾ Lateraali l Approksimantti w j Lähde: === Vokaalit === Etinen Keskinen Takainen Suppea i u Lähes suppea (ɪ) (ʊ) Puoliavoin ɛ ɔ Avoin a Lähde: == Sanasto == Eipomek Suomi mun vatsa ining veri doa pilvi asing silmä wale kuu luukenyan yö duk muna kam koira Lähde: == Lähteet == Luokka:Mekkielet Luokka:Indonesian kielet
Purppuravaanija

Purppuravaanija (Epiplatys ruhkopfi) on Afrikasta kotoisin oleva Nothobranchiidae-heimon hammaskarppikala. Purppuravaanija kasvaa 7,5 cm pitkäksi. Purppuravaanijaa on tavattu vain Saint John -joen vesistön yläjuoksilla Liberian pohjoisosassa, missä se elää pienissä puroissa. Se on erittäin uhanalainen laji. Sitä uhkaavat elinympäristön muutokset kuten metsänhakkuut, maatalous ja kaivostoiminta. Sitä on myös kerätty akvaariokauppaan, missä on vaara liiallisesta kalastuksesta. == Lähteet == == Aiheesta muualla == * Epiplatys ruhkopfi Berkenkamp & Etzel 1980 (myös valokuva) Killifish of West Africa. Luokka:Vanhanmaailmankillit Luokka:Uhanalaiset kalat
Pasig (joki)

Pasig on joki Filippiinien pohjoisella pääsaarella Luzonilla. Se yhdistää maan suurimman järven Laguna de Bayn Etelä-Kiinan meren Manilanlahteen. Se on estuaari, jossa vesi voi virrata kumpaankin suuntaan; erityisesti kuivana aikana virtaussuunta saattaa olla lännestä itään eli merestä järveen. Se on vain noin 25 kilometriä pitkä. Sen pohjoinen, paljon vettä tuova päähaara on Marikina. Joki halkaisee Manilan metropolialueen ja virtaa koko matkan kaupunkialueella, myös Pasigin kaupungin halki. Joen yli on lähes 20 siltaa ja lauttayhteyksiä. Siltoja rakennetaan muun muassa kiinalaisrahoituksen avulla, mihin on kytketty huumeklinikoiden rakentamista. Pasig-joki on huomattavan saastunut, mutta sen puhdistamiseksi on suunnitelmia. == Lähteet == == Aiheesta muualla == Luokka:Manila Luokka:Filippiinien maantiede Luokka:Aasian joet
ChaalBaaz

ChaalBaaz (suom. ”Petkuttaja”) on vuonna 1989 ensi-iltansa saanut intialainen hindinkielinen komediaelokuva, jonka ohjasi Pankuj Parashar. Pääosia näyttelivät Sridevi kaksoisroolissa, Sunny Deol ja Rajnikanth. Elokuva perustuu vuoden 1972 elokuvaan Seeta Aur Geeta ja kertoo syntymässä eroon joutuneista kaksosista, jotka ovat kasvaneet hyvin erilaisissa ympäristöissä. Se oli kaupallinen menestys ja voitti kaksi Filmfare Awards -palkintoa, parhaasta naispääosasta ja koreografiasta. == Näyttelijät == == Soundtrack == == Palkinnot == * Filmfare Awards ** Paras naispääosa – Sridevi ** Paras koreografia – Saroj Khan (”Na Jaane Kahan Se Aayi Hai”) *** Ehdokkuudet **** Paras naislaulaja – Kavita Krishnamurthy (”Na Jaane Kahan Se Aayi Hai”) == Lähteet == == Aiheesta muualla == * * Luokka:Vuoden 1989 intialaiset elokuvat Luokka:Intialaiset komediaelokuvat Luokka:Hindinkieliset elokuvat Luokka:Elokuvat köyhyydestä
Luettelo vuonna 1926 kuolleista henkilöistä

== Tammikuu == * 2. tammikuuta – Gerhard Pehr Alopaeus, suomalainen tuomari, valtiopäivämies, Mikkelin pormestari 1881–1914 ja varatuomari (s. 1849) * 2. tammikuuta – Šio Aragvispireli, georgialainen kirjailija (s. 1867) * 3. tammikuuta – Anna Forstén, suomalainen oopperalaulaja ja laulupedagogi (s. 1846) * 16. tammikuuta – Eetu Aaltio, suomalainen toimittaja ja kirjailija (s. 1873) == Helmikuu == * 14. helmikuuta – Ernst Andersin, suomalainen insinööri ja merenkulkuneuvos (s. 1856) * 22. helmikuuta – Bertha Wegmann, sveitsiläissyntyinen tanskalainen taidemaalari (s. 1847) * 25. helmikuuta – Joan Alcover, espanjalainen runoilija (s. 1854) * 28. helmikuuta – Berndt Ivar Aminoff, suomalainen Viipurin ja Vaasan läänien lääninarkkitehti ja kirkkojen suunnittelija (s. 1843) == Maaliskuu == * 10. maaliskuuta – Eetu A. Alha, suomalainen klassisten kielten maisteri ja Aamulehden päätoimittaja 1913–1926 (s. 1873) * 13. maaliskuuta – Johan Axel Tammelander, suomalainen varatuomari, pankinjohtaja ja valtiopäivämies (s. 1865) * 14. maaliskuuta – Lauri Rautala, suomalainen näyttelijä (s. 1892) == Huhtikuu == * 1. huhtikuuta – Jacob Pavlovich Adler, ukrainalais-yhdysvaltalainen näyttelijä (s. 1855) * 4. huhtikuuta – Hjalmar Lundbohm, ruotsalainen geologi ja kaivosjohtaja (s. 1855) * 11. huhtikuuta – Vilho Elomaa, suomalainen kielenkääntäjä, kieltenopettaja ja venäjän- ja saksankielisen kirjallisuuden suomentaja (s. 1893) * 23. huhtikuuta – Georg Wilhelm Paunonen, suomalainen maanviljelijä ja valtiopäivämies (s. 1863) == Toukokuu == * 10. toukokuuta – Alton B. Parker, yhdysvaltalainen demokraattien presidenttiehdokas ja tuomari (s. 1852) * 21. toukokuuta – Ronald Firbank, englantilainen kirjailija (s. 1886) * 27. toukokuuta – Jeanna Bauck, ruotsalainen taidemaalari (s. 1840) == Kesäkuu == * 1. kesäkuuta – Curt Andstén, suomalainen kilpapurjehtija (s. 1881) == Heinäkuu == * 8. heinäkuuta – Osip Aptekman, venäläinen vallankumouksellinen narodnikki (s. 1849) * 23. heinäkuuta – Edvard Johannes Antell, amerikansuomalainen toimittaja (s. 1852) * 26. heinäkuuta – Ella Adajevskaja, venäläinen säveltäjä ja pianisti (s. 1846) == Elokuu == * 8. elokuuta – Jens Kielland, norjalainen arkkitehti (s. 1866) == Syyskuu == * 20. syyskuuta – Bernhard Steckmest, norjalainen arkkitehti (s. 1846) == Lokakuu == * 12. lokakuuta – Edwin Abbott Abbott, brittiläinen opettaja, teologi, matemaatikko ja tieteiskirjailija (s. 1838) * 13. lokakuuta – Birger von Troil, suomalainen vapaaherra, eversti, pankinjohtaja ja Viipurin läänin kuvernööri 1907–1910 (s. 1868) * 19. lokakuuta – Valentin Annala, suomalainen ratavartija, poliitikko ja kansanedustaja (SDP) (s. 1859) * 21. lokakuuta – Edward Patrick Allen, yhdysvaltalainen roomalaiskatolinen piispa (s. 1853) == Joulukuu == * 24. joulukuuta – Johan Castberg, norjalainen poliitikko (s. 1862) == Tuntematon päivämäärä == * Robert Rannikko, suomalainen maanviljelijä, kaupunginvouti ja valtiopäivämies (s. 1850) == Katso myös == * Wikipedia:Henkilön kuolintiedon lisääminen * Wikiprojekti:Henkilöartikkeleiden syntymä- ja kuolinvuosiluokat * Wikipedia:Wikidata/Äskettäin kuolleita * 1926
Bahamin kieli

Baham, tai mbahaam, on yleisuusiguinealaisten kielten läntiseen haaraan kuuluva uhanalainen kieli, jota puhutaan Indonesian Länsi-Papuan provinssissa. Kielellä on noin 1800 puhujaa. Bahamilla ei ole kirjakieltä. == Fonologia == === Konsonantit === Bilabiaali Alveolaari Palataali Velaari Glottaali norm. labialisoitunut Nasaali m n ŋ Klusiili norm. b d g kw prenasaalinen mb nd ŋg ŋgw Frikatiivi s h Lateraali l Tremulantti r Puolivokaali w j Lähde: === Vokaalit === Etinen Keskinen Takainen Suppea i u Puoliavoin e o Avoin a Lähde: == Sanasto == Baham Suomi kamen käsi wiek veri un muna yambur tuli namia mies kamini aurinko kirya vesi yambar koira Lähde: == Lähteet == Luokka:Yleisuusiguinealaiset kielet
Ib Hausmann

Ib Hausmann on saksalainen klarinetisti ja säveltäjä.Ib Hausmann NEOS MusicHausmann, Ib EDA recordsIb Hausmann Naxos Hausmann opiskeli Berliinissä Ewald Kochin ja Banffissa Menahem Presslerin johdolla. Hän sai 20-vuotiaana kiinnityksen Leipzigin radiosinfoniaorkesterin sooloklarinetistiksi ja kaksi vuotta myöhemmin Staatskapelle Berliniin samaan asemaan. Marraskuussa 2000 Hausmann teki solistisen debyyttinsä Musikvereinissa Wienissä Minnesotan orkesterin kanssa. Hausmannin yhteistyökumppaneita kamarimusiikissa ovat olleet Nina Tichman, Julia Fischer, Lars Vogt, Anne Sofie von Otter, Christian Gerhaher, Alexander Lonquich, Aleksandar Madžar, Frank Gutschmidt, Peter Bruns, Michael Wollny, Frank-Immo Zichner, Trio di Parma ja eri jousikvartetit. Hausmann on soittanut myös Ensemble Modernin, Ensemble Musikfabrikin ja ensemble recherchen kanssa. Hän on lisäksi toteuttanut projekteja näyttelijöiden kuten Klaus Maria Brandauerin ja Burghart Klaußnerin kanssa. Hausmann on levyttänyt useille levymerkeille sellaisten säveltäjien kuin Max Regerin, Gerhard Frommelin, Sergei Prokofjevin, Morton Feldmanin, Robert Schumannin, Alban Bergin ja Johannes Brahmsin teoksia. Levytyksellään Berthold Goldschmidtin teoksista Hausmann sai Preis der deutschen Schallplattenkritikin. Hänen Deutsche Grammophonille julkaisemansa Musik aus Theresienstadt -levy oli Grammy-ehdolla vuonna 2008. Ensimmäisenä sävellyksenään Hausmann julkaisi vuonna 1996 sooloklarinettikappaleen Ohnung. Hän on säveltänyt myös esimerkiksi musiikkia Selma Lagerlöfin tarinaan Spelmannen vuonna 2010. == Lähteet == == Aiheesta muualla == * Viralliset sivut * AllMusic: Ib Hausmann Luokka:Saksalaiset klarinetistit Luokka:Saksalaiset säveltäjät Luokka:Syntymävuosi puuttuu Luokka:Elävät henkilöt
Albrektsböle

Albrektsböle on maarekisterikylä Kemiönsaaren kunnassa. Kylä sijaitsee Kemiön pohjoisosassa meren rannalla. Albrektsbölen naapurikylät ovat Mattböle ja Lappdal. Merenlahti Hönsvik avautuu Halslahdenseläksi kylän alueella ja sen edustalla sijaitsee Långholmen. Kyläalue on lähinnä mäkistä metsämaata ja sen rannat ovat kallioiset ja jyrkät. Kylän eteläosassa on pieni laakso, joka on peltoa. Kylässä sijaitsee ainoastaan Albrektsbölen maatila ja Salon seurakunnan leirikeskus. Albrektsböle on keskiaikainen uudisasutuskylä, joka on jäänyt yksinäistilaksi. Vanhojen karttojen perusteella Albrektsbölen tila on sijainnut paikallaan ainakin 1700-luvulta saakka. Tilan ainoa torppa itsenäistyi vuonna 1920, mutta on sittemmin jäänyt asumattomaksi ja liitetty takaisin tilaan. ==Lähteet== Luokka:Kemiön kylät
Josef Maria Horváth

Josef Maria Horváth (20. joulukuuta 1931 Pécs – 21. lokakuuta 2019 Salzburg) oli unkarilaissyntyinen, 1950-luvulta Itävallassa asunut säveltäjä ja pianisti.Horvath, Josef Maria Österreichisches Musiklexikon Online Horváth opiskeli urkujensoittoa Pécsissä ja sai vuonna 1956 pianodiplominsa Budapestissa. Itävaltaan muuttamisensa jälkeen hän opiskeli Mozarteumissa Cesar Bresgenin ja Kurt Leimerin johdolla. 1960-luvulle saakka Horváth esiintyi konserttipianistina, mutta myöhemmällä urallaan hän keskittyi säveltämiseen. Vuonna 1979 hänestä tuli musiikin teorian ja uuden musiikin professori Mozarteumissa. Horváth sävelsi tilaustöitä muiden muassa Itävallan radiolle, Salzburger Festspielelle ja Ensemble XX. Jahrhundertille. Horváthin sävellystuotantoon kuuluu orkesterimusiikkia (kuten Passacaglia, Symphonie Entropia), kamarimusiikkiteoksia (kuten Redundanz 1–3) sekä vokaalimusiikkia, kuten messu, requiem ja yksinlauluja. == Lähteet == Luokka:Unkarilaiset säveltäjät Luokka:Unkarilaiset pianistit Luokka:Itävaltalaiset säveltäjät Luokka:Itävaltalaiset pianistit Luokka:Vuonna 1931 syntyneet Luokka:Vuonna 2019 kuolleet
Itäiset linnunpääkielet

Itäiset linnunpääkielet (eng. East Bird's Head Languages) on papuakieliin laskettava kieliperhe, joka sijoittuu Uuden-Guinean saarella, Doberain niemimaalla. Niemimaata kutsutaan yleisesti "linnunpääksi". Kieliperhe on osa William Foleyn vuonna 2003 tekemää jaottelua, ja siihen kuuluvilla kielillä on yhteensä noin 17 000 puhujaa. Kieliperheeseen kuuluu kolme kieltä: * Meyah * Moskona * Sougb == Lähteet == *
Finnpartnership

Finnpartnership on vuonna 2006 käynnistynyt Suomen ulkoministeriön liikekumppanuusohjelma. Ohjelmaa hallinnoi valtion kehitysrahoituslaitos Finnfund. Ohjelman kautta pyritään tuottamaan pitkäaikaista ja kehitysvaikutuksia luovaa liiketoimintaa suomalaisten ja kehitysmaissa toimivien yritysten ja organisaatioiden välille. Finnpartnership tarjoaa tukea liikekumppanuuteen sekä apua liikekumppanuuksien tunnistamiseen. Lisäksi ohjelman kautta tuotetaan neuvontapalveluita. == Katso myös == * Finnfund == Lähteet == Luokka:Suomen ulkoministeriö Luokka:Yritysrahoitus
Läntiset linnunpääkielet

Läntiset linnunpääkielet (eng. West Bird's Head Languages) on papuakieliin kuuluva kieliperhe, joka kuuluu William Foleyn vuonna 2003 tekemään jaotteluun. Kieliperhe sijoittuu Uuden-Guinean saarelle Doberain niemimaalle. Alue tunnetaan yleisesti nimellä "Linnunpää". Kieliperheeseen kuuluvilla kielillä on noin 45 000 puhujaa. Kieliperheeseen kuuluu viisi kieltä: * Moi * Seget * Kalabra * Moraid * Tehit == Lähteet == *
Asko Välimaa

Asko Välimaa (s. 14. helmikuuta 1963 Orimattila) on suomalainen juristi, joka on toiminut Helsingin hovioikeuden presidenttinä marraskuusta 2020 alkaen. Tätä ennen hän työskenteli oikeusneuvoksena eli korkeimman oikeuden jäsenenä huhtikuusta 2018 lähtien. Lisäksi hän toimi Tuomioistuinviraston johtokunnan puheenjohtajana vuoden 2020 loppuun asti. Oikeustieteen kandidaatiksi Välimaa valmistui vuonna 1987 ja lisensiaatiksi vuonna 1994. Varatuomarin arvon hän sai vuonna 1988. Ennen korkeimpaan oikeuteen siirtymistä hän toimi oikeusministeriön kansliapäällikkönä vuosina 2016–2018. Tätä ennen hän työskenteli lähes 20 vuotta oikeusministeriössä eri tehtävissä lainsäädäntöjohtajana, osastopäällikkönä sekä lainsäädäntöneuvoksena. Hän on osallistunut lainvalmisteluun myös Euroopan unionissa ja muissa kansainvälisissä toimielimissä. Välimaa on toiminut myös useita vuosia tutkimus- ja opetustehtävissä Helsingin yliopistossa sekä rikos- ja prosessioikeuden että yksityisoikeuden laitoksella. Hän on erikoistunut prosessioikeuteen. Lisäksi hän on toiminut lyhyen aikaa alioikeustuomarina, sivutoimisena esittelijänä korkeimmassa oikeudessa sekä lakimiehenä asianajotoimistossa. == Lähteet == Luokka:Korkeimman oikeuden jäsenet Luokka:Suomen hovioikeuksien presidentit Luokka:Vuonna 1963 syntyneet Luokka:Elävät henkilöt Luokka:Oikeusministeriön kansliapäälliköt
Merenkurkun neuvosto

Merenkurkun neuvosto () on vuonna 1972 perustettu kolmen Suomen maakunnan sekä Ruotsin Västerbottenin ja Örnsköldsvikin kunnan muodostama raja-alueellinen yhteistyöfoorumi. Merenkurkun neuvosto on Pohjoismaiden ministerineuvoston virallinen raja-aluetoimija. Marraskuussa 2020 Merenkurkun neuvostosta muodostettiin eurooppalainen alueellisen yhteistyön yhtymä. Neuvoston tavoitteena on kehtitää Merenkurkun alueen raja-alueyhteistyötä ja edistää alueen kilpailukykyä. Merenkurkun neuvosto muodostettiin vuonna 1972 Vaasassa pidetyssä ensimmäisessä Merenkurkun konferenssissa. Ensimmäisten toimintavuosien aikana luotiin organisaatio ja vakiinnutettiin yhteistyö kuntien, viranomaisten ja organisaatioiden välillä. Vuonna 1979 Merenkurkun neuvostosta tuli osa virallista pohjoismaista yhteistyötä. Vuonna 2008 Merenkurkun neuvosto rekisteröitiin aattelliseksi yhdistykseksi. == Organisaatio == Merenkurkun neuvoston hallitus valmistelee kokoukset ja toimii operatiivisena johtoelimenä. Hallitus käsittelee mm. hankesuunnitelmat ja hakemukset sekä asettaa eri hankkeiden johto- ja ohjausryhmät. Hallitukseen kuuluu kuusi jäsentä kummastakin maasta. Merenkurkun neuvoston puheenjohtajana toimii kansanedustaja Joakim Strand ja varapuheenjohtajana Lennart Holmlund Uumajasta. === Jäsenet === * Pohjanmaan liitto * Etelä-Pohjanmaan liitto * Keski-Pohjanmaan liitto * Vaasan kaupunki * Seinäjoen kaupunki * Kokkolan kaupunki * Pietarsaaren kaupunki * Västerbottenin läänin seutuliitto * Örnsköldsvikin kunta * Uumajan kunta == Lähteet == Luokka:Pohjoismaiden neuvosto Luokka:Suomen ja Ruotsin väliset suhteet Luokka:Etelä-Pohjanmaan hallinto Luokka:Pohjanmaan maakunnan hallinto Luokka:Keski-Pohjanmaan hallinto Luokka:Västerbottenin lääni Luokka:Seinäjoki Luokka:Kokkola Luokka:Vaasa Luokka:Pietarsaari Luokka:Örnsköldsvikin kunta Luokka:Uumajan kunta
Rogue Squadron (elokuva)

Rogue Squadron (tunnettu myös nimellä Star Wars: Rogue Squadron) on tekeillä oleva Patty Jenkinsin ohjaama Tähtien sota -universumiin sijoittuva eeppinen avaruusoopperaelokuva. Elokuva kertoo uuden sukupolven tähtihävittäjälentäjistä, jotka liittyvät Konnalentueeseen. == Tuotanto == 10\. joulukuuta 2020 Disneyn Investor Day -tapahtumassa Patty Jenkinsin paljastettiin ohjaavan Rogue Squadron -nimisen spin-off-elokuvan, joka kertoo Konnalentueesta, ennen Kapinaliittoon ja myöhemmin Uuteen tasavaltaan kuuluneen hävittäjälentueesta. Elokuvan alkuperäiseksi ensi-iltapäivämääräksi ilmoitettiin 25. joulukuuta 2023. == Lähteet == == Aiheesta muualla == * Luokka:Tähtien sota -elokuvat
Doberain niemimaa

Doberain niemimaa on Uuden-Guinean saareen kuuluva niemimaa, joka kuuluu hallinnollisesti Indonesian Länsi-Papuaan. Niemimaa tunnetaan yleisesti myös nimellä "Linnunpää" johtuen sen hollanninkielisestä nimestä Vogelkop. Niemimaalla asuu noin 760 000 ihmistä. Suurin osa asukkaista asuu rannoilla tai niemimaan lähesyydessä sijaitsevilla saarilla ja saa elantonsa kasvattamalla mm. riisiä, maissia ja maapähkinöitä. Doberain korkein kohta on Gunung Arfak (2958 m). Sen ympärillä on 36 000 hehtaarin laajuinen luonnonsuojelualue. Niemimaalla tavataan jopa 300 erilaista eläinlajia, joista 20 löytyy ainoastaan Doberailta. Paikallista ympäristöä vaivaavat etenkin metsän hakkaaminen laidunmaiksi ja laittomat hakkuut.. == Lähteet == Luokka:Indonesian maantiede Luokka:Aasian niemimaat